રાજયમાં અનેક શહેરો સહિત જિલ્લાઓમાં ATM બંધ હોવાથી કેશબંધીની સ્થિતિ સર્જાઇ છે. લગ્નની સિઝન સમયે મોટાભાગના ATM બંધ હાલતમાં જોવા મળતા ગ્રાહકોમાં ઉગ્ર રોષ જોવા મળ્યો હતો. આ તરફ પાટણ જિલ્લામાં વિવિધ બેંકોના ATM બંધ હતા. ATM બંધ છે તેવા બોર્ડ લગાવાયા હતા.. બીજી તરફ અરવલ્લી જિલ્લામાં પણ બીજા દિવસે ATM બંધ હોવાથી ખેડૂતો સહિત વેપારી વર્ગ મુશ્કેલીમાં મુકાયો હતો. જિલ્લાઓની સાથે અમદાવાદ શહેરમાં પણ મોટાભાગના ATM બંધ હતા. ATMમાં કેશ ન હોવાથી સ્થાનિકોને ભારે હાલાકી પડી હતી.